at si sinang ay napapalatak, kayat kinurot siya ng kaniyang inang si kapitana tika, sapagkat baka lalong mahalan ng mag aalahas ang dalang lako. patuloy pa rin si kapitana tika sa pagkurot sa kaniyang anak kahit may asawa na. hayan po ang mga brillante sa una ang sabi ng mag aalahas ang singsing na iyan ay inari ng princesa lamballe, at ang mga hikaw na iyan ay sa isang dama ni maria antonieta. ang itinuroy ilang magagandang brillante na kasinglaki ng butil ng mais, ang kintab ay mangasulngasul, mainam, na waring taglay pa nila ang mga pangingilabot noong kapanahunang tinawag na mga araw ng hilakbot . ang dalawang hikaw na iyan! ang sabi ni sinang na ang tingin ay sa kaniyang ama at ipinagsasanggalang ng kamay ang bisig na nalalapit sa kaniyang ina. ibang lalo pang matatanda, ang mga romana ang sagot ni kapitang basilio na sabay ang kindat.